Esto se fa por bels motivos, como amillorar la locución d'un u quantos actors, correchir problemas en a grabación orichinal d'o soniu u ofrir los dialogos en unatro idioma. Lo doblache en unatro idioma consiste en dos procesos complementarios: la traducción adaptada d'os guions orichinals y lo doblache en sí, ye decir, la grabación d'actors de doblache (u locutors) d'o nuevo texto en l'idioma a lo qual s'ha traduciu la versión orichinal. Tamién s'utiliza pa dar voz a actors inexistents, como los personaches d'os dibuixos animaus u pa anyadir un narrador en off (una voz de belún que no apareixe filmau).